พรรคการเมืองไทใหญ่ SNLD จี้พม่าปล่อยผู้นำ ชี้ไม่ได้ทำผิด
SHAN - เมื่อวันที่ 9 ก.พ. พรรคสันนิบาตแห่งชาติฉานเพื่อประชาธิปไตย SNLD – Shan National League for Democracy พรรคการเมืองของไทใหญ่ ออกแถลงการเรียกร้องให้รัฐบาลทหารพม่าปล่อยตัวเจ้าขุนทุนอู ประธานพรรค และจายยุ้นลวิน หรือ จายนุท เลขาธิการพรรค ที่กำลังถูกคุมขังอยู่ในเรือนจำ ระบุทั้งสองไม่ได้กระทำความผิดอะไร โดยการออกแถลงการณ์เรียกร้องของพรรค SNLD นี้มีขึ้นเนื่องในโอกาสเจ้าขุนทุนอู และจายนุท ถูกทางการพม่าจับกุมครบ 5 ปีนายจายเล็ก โฆษกพรรค SNLD กล่าวผ่านแถลงการณ์ว่า เมื่อวันที่ 9 ก.พ. 2548 หลังจากเจ้าขุนทุนอู และจายนุท กลับจากเข้าร่วมประชุมจัดตั้งสภาร่วมรัฐฉานที่เมืองตองจี ได้ถูกเจ้าหน้าที่ทางการพม่าเรียกไปพบ หลังทั้งสองไปพบก็ถูกจับกุมและถูกตัดสินจำคุกระยะยาวด้วยข้อกล่าวหาคิดก่อการกบฏ ทั้งที่การประชุมที่ทั้งสองไปร่วมก็เป็นเพียงการหารือและยังไม่มีข้อสรุป หรือมีมติอะไร ส่วนสภาที่จะตั้งขึ้นก็จะมีการยื่นคำอนุญาตจากรัฐบาลอยู่รัฐบาลทหารพม่าควรปล่อยตัวเจ้าขุนทุนอู และ จายนุท รวมถึงสมาชิก SNLD คนอื่นๆ เนื่องจากพวกเขาไม่ได้กระทำความผิดอะไร ถ้อยแถลงของจายเล็กระบุ พร้อมเสริมด้วยว่า การสร้างสหภาพจะทำด้วยคนเพียง 1 คน เป็นไปไม่ได้ ซึ่งจำเป็นต้องมีชาติพันธุ์เข้าร่วมด้วยช่วยกันทั้งนี้ ถ้อยแถลงของจายเล็ก ยังได้เรียกร้องให้รัฐบาลทหารพม่าปล่อยตัวนักโทษการทั้งหมด ซึ่งรวมถึงนางอองซาน ซูจี ผู้นำพรรค NLD อย่างไม่มีเงื่อนไข พร้อมกับเรียกร้องให้รัฐบาลทหารพม่าเปิดการเจรจาสามฝ่ายโดยเร็วด้วยวันที่ 8 – 9 ก.พ. 2548 ทางการพม่าได้จับกุมผู้นำการเมืองไทใหญ่รวม 10 คน ประกอบด้วย เจ้าขุนทุนอู / จายนุท ประธานและเลขาธิการพรรค (SNLD) จายละอ่อง / อูหยี่โม / เจ้าต่าอู กรรมการบริหาร (SNLD) พล.ต.เสือแท่น เจ้าหน้าที่ระดับสูงกองกำลังไทใหญ่ (เหนือ) SSA-N และประธานสภาสันติภาพรัฐฉาน (SSPC) อูทุนโหย่ / เมียวมินทุน สมาชิกกลุ่มคนรุ่นใหม่รัฐฉาน (NGSS) อูมิ้นตาน โฆษก (NGSS) และอูป๊ะติ่น สมาชิกพรรคสันนิบาตชนชาติเพื่อประชาธิปไตยรัฐฉาน (SSNRLD) ทั้งหมดถูกตัดสินจำคุกตั้งแต่ 79 – 106 ปีส่วนพรรคสันนิบาตแห่งชาติไทใหญ่เพื่อประชาธิปไตย SNLD – Shan National League for Democracy เป็นพรรคที่ได้รับชัยชนะอันดับสอง รองจากพรรค NLD ของนางอองซาน ซูจี จากการเลือกตั้งทั่วไปในพม่าเมื่อปี 2533 โดยเมื่อปี 2536 SNLD ได้เป็นตัวแทนรัฐฉานเข้าร่วมกระบวนร่างรัฐธรรมนูญสหภาพร่วมกับรัฐบาลทหาร พม่า แต่หลังจากเห็นว่าเป็นรัฐธรรมนูญที่เอาเปรียบกลุ่มชาติพันธุ์จึงถอนตัวออกใน ปี 2539 และทำการเคลื่อนไหวทางการเมืองด้วยสันติวิธีเรื่อยมา 
 SHAN - เมื่อวันที่ 9 ก.พ. พรรคสันนิบาตแห่งชาติฉานเพื่อประชาธิปไตย SNLD – Shan National League for Democracy พรรคการเมืองของไทใหญ่ ออกแถลงการเรียกร้องให้รัฐบาลทหารพม่าปล่อยตัวเจ้าขุนทุนอู ประธานพรรค
SNLD,พม่า,พรรคการเมืองไทใหญ่,พรรรคสันนิบาติแห่งชาติไทใหญ่เพื่อประชาธิปไตย,รัฐฉาน,อองซานซูจี,เจ้าขุนทุนอู